b"\n_START_ARTICLE_\nPutrefacci\xc3\xb3\n_START_SECTION_\nDescomposici\xc3\xb3 de les plantes\n_START_PARAGRAPH_\nLa descomposici\xc3\xb3 de les plantes passa per molts estadis. Comen\xc3\xa7a amb la p\xc3\xa8rdua d'aigua; els compostos de carboni m\xc3\xa9s solubles s'alliberen a l'exterior en aquest proc\xc3\xa9s. Un altre proc\xc3\xa9s f\xc3\xadsic \xc3\xa9s la fragmentaci\xc3\xb3 del material de la planta en trossos m\xc3\xa9s petits que ofereixen m\xc3\xa9s superf\xc3\xadcie per la colonitzaci\xc3\xb3 i atac dels microbis. En les plantes mortes m\xc3\xa9s petites aquest proc\xc3\xa9s el porten principalment per la fauna d'invertebrats del s\xc3\xb2l, mentre que en plantes m\xc3\xa9s grosses s\xc3\xb3n principalment els insectes i fongs par\xc3\xa0sits. Els detritus de la planta (cel\xc2\xb7lulosa hemicel\xc2\xb7lulosa, productes microbians i lignina) experimenten alteraci\xc3\xb3 qu\xc3\xadmica per part de microbis. Els difeents tipus de compostos es descomponen a taxes diferents. Aix\xc3\xb2 dep\xc3\xa8n de la seva estructura qu\xc3\xadmica, per exemple la lignina \xc3\xa9s relativament resistent a la decomposici\xc3\xb3 i ho pot ser per certs fongs. La temperatura determina la velocitat de la descomposici\xc3\xb3, com m\xc3\xa9s alta ser\xc3\xa0 m\xc3\xa9s r\xc3\xa0pida. Amb la descomposici\xc3\xb3 de les plantes sempre s'allibera di\xc3\xb2xid de carboni."